|  |
| --- |
| **Ετήσια Έκθεση** |
| **2011-2012** |
| **Επιτροπή Δημόσιας Εποπτείας** |

**Περιεχόμενα**

|  |  |  |  |
| --- | --- | --- | --- |
| η αποστολή μας | | | 3 |
| ιστορική αναδρομή | | | 5 |
| χαιρετισμός Προέδρου | | | 7 |
|  | | |  |
|  | | |  |
| **Μέρος 1** | | |  |
| Διακυβέρνηση | | |  |
|  | | |  |
| **1.** | **Θεσμικό πλαίσιο** ……………………………………………………………………………………………………… | | 11 |
|  | 1.1 | Ο Νόμος ……………………………………………………………………………………………….….………. | 11 |
|  | 1.2 | Τροποποιήσεις στο Νόμο ……………………………………………………………….…….…………. | 12 |
|  | 1.3 | Κανονισμοί για τη σύσταση και λειτουργία της ΕΔΕ …………………………….….………. | 12 |
| **2.** | **Η Επιτροπή Δημόσιας Εποπτείας** …………………………………………………………………………….. | | 13 |
|  | 2.1 | Διορισμός της ΕΔΕ ………………………………………………………………………………………….. | 13 |
|  | 2.2 | Βιογραφικά σημειώματα μελών ΕΔΕ ……………………………………………………………….. | 13 |
|  | 2.3 | Διαδικασίες ……………………………………………………………………………………………………… | 15 |
|  | 2.4 | Συνεδρίες ΕΔΕ ………………………………………………………………………………………………….. | 15 |
|  | | |  |
|  | | |  |
| **Μέρος 2** | | |  |
| Εποπτεία του επαγγέλματος του ελεγκτή | | |  |
|  | | |  |
| **1.** | **Νόμιμοι ελεγκτές και νόμιμα ελεγκτικά γραφεία** …**……………………………………….……….** | | 19 |
|  | 1.1 | Δημόσιο Μητρώο …………………………………………………………………………………………….. | 19 |
|  | 1.2 | Σύστημα διασφάλισης ποιότητας ……………………………………………………………………. | 19 |
| **2.** | **Διεθνείς συνεργασίες** .…………………………………………………………………………………………….. | | 20 |
|  | 2.1 | European Group of Auditors’ Oversight Board (EGAOB) …………………………………… | 20 |
|  | 2.3 | European Audit Inspection Group (EAIG) …………………………………………………………. | 20 |
|  | 2.3 | Άλλες Επιτροπές …. ………………………………………………………………………………………….. | 21 |
|  | | |  |

|  |  |  |  |
| --- | --- | --- | --- |
|  | | |  |
| **Μέρος 3** | | |  |
| Διασφάλιση των νομικών και άλλων υποχρεώσεων διακυβέρνησης της ΕΔΕ | | |  |
|  | | |  |
| **1.** | **Γενικά** ……………………………………………………………………………………………………………………….. | | 25 |
|  | 1.1 | Υποχρεώσεις διακυβέρνησης…………………………………………………………………………... | 25 |
| **2.** | **Νομικές υποχρεώσεις** …………………………………………………………………………………………….. | | 25 |
|  | 2.1 | Νομοθεσία……………………………………………………………………………………………………….. | 25 |
|  |  |  |  |
|  | | |  |
| Ακρωνύμια ……………………………………………………………………………………………………………………… | | | 29 |
| Οικονομικές Καταστάσεις ΕΔΕ …………………………………………………………………………………… | | | 33 |
|  |  |  |  |
|  |  |  |  |

**η αποστολή μας**

Η Επιτροπή Δημόσιας Εποπτείας έχει την τελική ευθύνη για την εποπτεία:

* Της έγκρισης και εγγραφής στο Μητρώο των νόμιμων ελεγκτών και των νόμιμων ελεγκτικών γραφείων
* Της υιοθέτησης προτύπων επαγγελματικής δεοντολογίας και εσωτερικού ελέγχου ποιότητας των νόμιμων ελεγκτικών γραφείων καθώς και ελεγκτικών προτύπων και
* Της συνεχούς εκπαίδευσης, της διασφάλισης ποιότητας και των συστημάτων διερεύνησης και κυρώσεων.

**ιστορική αναδρομή**

* Η Επιτροπή Δημόσιας Εποπτείας (η «ΕΔΕ») συστάθηκε σε σώμα μετά το διορισμό των μελών της κατόπιν Απόφασης του Υπουργικού Συμβουλίου ημερομηνίας 29 Απριλίου 2011.
* Η ΕΔΕ συνεδρίασε για πρώτη φορά στις 24 Μαΐου 2011. Κατά το 2011-2012 πραγματοποιήθηκαν επτά (7) συνεδρίες της ΕΔΕ, πέντε (5) το 2011 και δύο (2) το 2012.
* Στις 29 Απριλίου, 2011, με Απόφαση του Υπουργικού Συμβουλίου με αρ.72.027, Πρόεδρος της ΕΔΕ είναι η κα Ρέα Γεωργίου, Γενική Λογίστρια της Δημοκρατίας και μέλη είναι ο κ. Ανδρέας Ζαχαριάδης, Βοηθός Γενικός Λογιστής της Δημοκρατίας, ο κ. Φειδίας Πηλείδης, ο κ. Θεόδωρος Φιλίππου και ο κ. Μάριος Μωϋσέως.
* Στις 20 Νοεμβρίου 2012, με νέα Απόφασή του Υπουργικού Συμβουλίου, με αρ. 74.289, Πρόεδρος παρέμεινε η κα Ρέα Γεωργίου, Γενική Λογίστρια της Δημοκρατίας, ο κ. Ανδρέας Ζαχαριάδης, Βοηθός Γενικός Λογιστής της Δημοκρατίας, μέλος, και αντικατέστησε τους κυρίους Πηλείδη, Φιλίππου και Μωϋσέως με την κα Δήμητρα Καλογήρου, Πρόεδρο της Επιτροπής Κεφαλαιαγοράς, τον κ. Χρίστο Κουφάρη, Εγκεκριμένο Λογιστή και την κα Παναγιώτα Πολυβίου Σαβουλλή, Εσωτερικό Ελεγκτή στο Συνεργατικό Ταμιευτήριο Δημοσίων Υπαλλήλων Λευκωσίας Λτδ.
* Ο Σύνδεσμος Εγκεκριμένων Λογιστών Κύπρου (ΣΕΛΚ) είναι, μέχρι στιγμής, το μόνο αναγνωρισμένο Σώμα Επαγγελματιών Λογιστών στην Κύπρο.
* Κατά την 31 Δεκεμβρίου 2012, υπήρχαν 845 μέλη του ΣΕΛΚ που ασκούν το λογιστικό επάγγελμα και εργάζονται σε 543 ελεγκτικά γραφεία.
* Παράλληλα, υπάρχουν νόμιμοι ελεγκτές και νόμιμα ελεγκτικά γραφεία που ασκούν το επάγγελμα μετά από άδεια του Υπουργού Ενέργειας, Εμπορίου, Βιομηχανίας και Τουρισμού και δεν είναι μέλη του ΣΕΛΚ.
* Η ΕΔΕ συμμετέχει στο European Group of Auditors’ Oversight Bodies (EGAOB), σώμα το οποίο συστάθηκε από την Ευρωπαϊκή Επιτροπή, καθώς επίσης και στο European Audit Inspection Group (EAIG), σώμα το οποίο συστάθηκε με πρωτοβουλία πέντε Εποπτικών Αρχών (Ηνωμένο Βασίλειο, Γερμανία, Νορβηγία, Γαλλία, Ολλανδία) χωρών της Ευρωπαϊκής Ένωσης και του Ευρωπαϊκού Οικονομικού Χώρου (Ε.Ο.Χ.), με στόχο την ενίσχυσή στην εφαρμογή των Οδηγιών για τους Υποχρεωτικούς Ελέγχους.

**χαιρετισμός Προέδρου**

**Εισαγωγή**

Είναι με μεγάλη μου χαρά που προλογίζω, και καταθέτω την πρώτη Ετήσια Έκθεση της ΕΔΕ. Ένα δυνατό, αλλά και αξιόπιστο σύστημα εποπτείας είναι σημαντικό, για να πιστοποιεί ότι το ελεγκτικό επάγγελμα θεσμοθετείται, εποπτεύεται και βρίσκεται στο επίπεδο εκείνο που οι ανάγκες της Πολιτείας απαιτούν, θέτοντας παράλληλα ένα πλαίσιο αξιών και υψηλών κριτηρίων.

**Νομοθετικό Πλαίσιο**

Το νομοθετικό πλαίσιο, το οποίο σε γενικές γραμμές είναι η αποτύπωση Ευρωπαϊκής Οδηγίας, έδωσε στην ΕΔΕ τις βάσεις για την ίδρυση και λειτουργία της. Οι δραστηριότητες της ΕΔΕ κτίστηκαν στη βάση των αρμοδιοτήτων που της δόθηκαν βάσει της νομοθεσίας.

**Τα πρώτα βήματα της Επιτροπής**

Η ΕΔΕ δημιουργήθηκε σε χρόνια δύσκολα για την Κυπριακή κοινωνία γενικότερα, αλλά και την Δημοκρατία ειδικότερα. Οι συνεχείς μεταβολές λόγω της οικονομικής κρίσης, αλλά και τα γεγονότα που λαμβάνουν χώρα γύρω μας δημιούργησαν ένα αρκετά ενδιαφέρον περιβάλλον για την ΕΔΕ με πάμπολλα ερεθίσματα και προκλήσεις, οι οποίες επηρεάζουν τον καθορισμό του Στρατηγικού Σχεδιασμού της.

Επιπρόσθετα, η ΕΔΕ συνέβαλε στην προώθηση Τροποποιητικού Νομοσχεδίου, το οποίο κατατέθηκε από το Υπουργείο Ενέργειας, Εμπορίου, Βιομηχανίας και Τουρισμού, με επίκεντρο την μεταφορά των αρμοδιοτήτων εποπτείας από τον Υπουργό Ενέργειας, Εμπορίου, Βιομηχανίας και Τουρισμού στον Υπουργό Οικονομικών.

**Προσβλέποντας το μέλλον**

Το μέλλον για την ΕΔΕ, προβλέπεται δύσκολο αλλά και με πολλές προκλήσεις. Σε μια κοινωνία όπου το ελεγκτικό επάγγελμα, παρά τη συμβολή του στην ουσιαστική ανάπτυξη της οικονομίας του τόπου, βρίσκεται στο επίκεντρο των συζητήσεων και καλείται να αποδείξει την αξιοπιστία του, ο ρόλος της ΕΔΕ θα είναι καταλύτης για την επιβεβαίωση αυτού.

**Καταληκτικά σχόλια**

Η ΕΔΕ, κατά την περίοδο αναφοράς, βίωσε αλλαγές στη σύνθεση της. Οι δύο αλλαγές που σημειώθηκαν, αλλά και τα χρονικά κενά που μεσολάβησαν μεταξύ τους, επιβράδυναν το έργο της ΕΔΕ. Παρόλα αυτά, με σταθερά βήματα, η ΕΔΕ στοχεύει να εδραιώσει τόσο στον επαγγελματικό κόσμο όσο και στην κοινωνία γενικότερα την ύπαρξη και το ρόλο της.

**Ευχαριστίες**

Κλείνοντας, δράττομαι της ευκαιρίας να εκφράσω τις ευχαριστίες μου:

* Σε όλα τα μέλη της ΕΔΕ για την υποστήριξη που παρέχουν, την αμέριστη βοήθεια και θέληση για προσφορά των εμπειριών και γνώσεών τους στο έργο της ΕΔΕ.
* Στο Υπουργείο Ενέργειας, Εμπορίου, Βιομηχανίας και Τουρισμού για τη βοήθεια αλλά και πρωτοβουλίες που επέδειξε για τη θεσμοθέτηση της ΕΔΕ.
* Στο Σύνδεσμο Εγκεκριμένων Λογιστών Κύπρου για τη στενή και αγαστή συνεργασία, προς επίτευξη του κοινού σκοπού της σωστής εποπτείας του ελεγκτικού επαγγέλματος στην Κύπρο, καθώς και στα άλλα μέλη που ασκούν το ελεγκτικό επάγγελμα μετά από άδεια του Υπουργού Ενέργειας, Εμπορίας, Βιομηχανίας και Τουρισμού.



Ρέα Γεωργίου

Πρόεδρος Επιτροπής Δημόσιας Εποπτείας

Ιούνιος 2014

**Μέρος 1**

**Διακυβέρνηση**

1. **Θεσμικό πλαίσιο**
   1. Ο Νόμος

Ο Νόμος που διέπει τη λειτουργία της ΕΔΕ είναι ο περί Ελεγκτών και Υποχρεωτικών Ελέγχων των Ετήσιων και των Ενοποιημένων Λογαριασμών Νόμος του 2009 (Ν.42(Ι)/2009) (ο «Νόμος περί Ελεγκτών») ο οποίος τέθηκε σε ισχύ από τις 8 Απριλίου 2011 με γνωστοποίηση του Υπουργού Ενέργειας, Εμπορίου, Βιομηχανίας και Τουρισμού ΚΔΠ.128/2011 που δημοσιεύθηκε στην Επίσημη Εφημερίδα στις 8 Απριλίου 2011.

Όλα τα άρθρα του περί Εταιρειών Νόμου, Κεφ.113, που αφορούν τους ελεγκτές έχουν μεταφερθεί στον πιο πάνω Νόμο με σχετική τροποποίηση στον περί Εταιρειών (Τροποποιητικό) Νόμο του 2009 (Ν.42(Ι)/2009) ο οποίος τέθηκε σε ισχύ από τις 21 Απριλίου 2011 με γνωστοποίηση του Υπουργού Ενέργειας, Εμπορίου, Βιομηχανίας και Τουρισμού ΚΔΠ153/2011 που δημοσιεύθηκε στην επίσημη Εφημερίδα στις 21 Απριλίου 2011.

Σύμφωνα με το άρθρο 39 του Νόμου περί Ελεγκτών η ΕΔΕ έχει την τελική ευθύνη για την εποπτεία:

(α) της έγκρισης και εγγραφής στο Μητρώο των νόμιμων ελεγκτών και των νόμιμων ελεγκτικών γραφείων,

(β) της υιοθέτησης προτύπων επαγγελματικής δεοντολογίας και εσωτερικού ελέγχου ποιότητας των νόμιμων ελεγκτικών γραφείων καθώς και ελεγκτικών προτύπων, και

(γ) της συνεχούς εκπαίδευσης, της διασφάλισης ποιότητας και των συστημάτων διερεύνησης και κυρώσεων.

Η παρούσα κατάσταση αναφορικά με τους πιο πάνω ρόλους έχει ως εξής:

* Ο ΣΕΛΚ τηρεί Μητρώο νόμιμων ελεγκτών και νόμιμων ελεγκτικών γραφείων για όλους τους εγκεκριμένους λογιστές που είναι μέλη του.
* Το Μητρώο αυτό δεν καλύπτει τα άτομα τα οποία εξασφάλισαν άδεια ελεγκτή από τον Υπουργό Ενέργειας Εμπορίου, Βιομηχανίας και Τουρισμού σύμφωνα με το άρθρο 23 του περί Εταιρειών (Τροποποιητικού) (Αρ. 2) Νόμου 167(Ι)/2003. Σύμφωνα με το άρθρο 57(1) του Νόμου περί Ελεγκτών αυτά τα άτομα δικαιούνται να διενεργούν υποχρεωτικούς ελέγχους ως εάν να έχουν εξασφαλίσει άδεια σύμφωνα με τις διατάξεις του Νόμου.
* Ο ΣΕΛΚ έχει υιοθετήσει τον Κώδικα Δεοντολογίας και τα Διεθνή Πρότυπα Ελέγχου της Διεθνούς Ομοσπονδίας Λογιστών (IFAC).
* Ο ΣΕΛΚ:
* υιοθέτησε το σύστημα συνεχούς εκπαίδευσης που ακολουθεί το ACCA και συνάδει με τις απαιτήσεις της Διεθνούς Ομοσπονδίας Λογιστών.
* ανέθεσε στο ACCA τη διενέργεια επιθεωρήσεων στα ελεγκτικά γραφεία.
* έχει 15μελή Πειθαρχική Επιτροπή με τριετή θητεία. Η πλειοψηφία των μελών είναι μη μέλη του ΣΕΛΚ (οκτώ άτομα μη μέλη του ΣΕΛΚ και επτά μέλη του ΣΕΛΚ).
  1. Τροποποιήσεις στο Νόμο

Το Υπουργείο Ενέργειας Εμπορίου, Βιομηχανίας και Τουρισμού σε συνεργασία με την ΕΔΕ συνέταξε και προώθησε το Τροποποιητικό Νομοσχέδιο το οποίο ψηφίστηκε σε Νόμο από τη Βουλή των Αντιπροσώπων στις 5 Δεκεμβρίου 2013 και δημοσιεύτηκε στην Επίσημη Εφημερίδα της Δημοκρατίας με αρ. 4421 στις 20 Δεκεμβρίου 2013. Ο βασικός νόμος (42(Ι)/2009), μαζί με τον Τροποποιητικό (Ν.163(Ι)/2013) αναφέρονται μαζί ως οι περί Ελεγκτών και Υποχρεωτικών Ελέγχων των Ετήσιων και Ενοποιημένων Λογαριασμών Νόμοι του 2009 και 2013.

Βασικές αλλαγές που φέρει ο Τροποποιητικός Νόμος είναι:

* Να μεταφερθεί η αρμοδιότητα για τον εν λόγω Νόμο από τον Υπουργό Ενέργειας, Εμπορίου, Βιομηχανίας και Τουρισμού στον Υπουργό Οικονομικών,
* Να καθοριστεί ότι ο Πρόεδρος και αντιπρόεδρος της ΕΔΕ των ελεγκτών και των ελεγκτικών γραφείων θα είναι ο εκάστοτε Γενικός Λογιστής της Δημοκρατίας και ο Βοηθός Γενικός Λογιστής της Δημοκρατίας, αντίστοιχα,
* Να αυξηθεί η ποινή σε περίπτωση άσκησης του ελεγκτικού επαγγέλματος χωρίς άδεια,
* Να καταστεί ο νόμος περισσότερο λειτουργικός,
* Να διορθωθούν ορισμένα τυπογραφικά λάθη.
  1. Κανονισμοί για τη σύσταση και λειτουργία της ΕΔΕ

Σύμφωνα με το άρθρο 39(5) του Νόμου περί Ελεγκτών η ΕΔΕ εκδίδει εσωτερικούς κανονισμούς προς ρύθμιση κάθε ζητήματος που έχει σχέση ή συμβάλλει στην ομαλή λειτουργία της για επίτευξη των σκοπών και αρμοδιοτήτων της.

Η ΕΔΕ συνεργάστηκε με το Υπουργείο Ενέργειας Εμπορίου, Βιομηχανίας και Τουρισμού για την ετοιμασία του προσχεδίου κανονισμών για τη σύσταση και λειτουργία της ΕΔΕ.

1. **Η Επιτροπή Δημόσιας Εποπτείας**
   1. Διορισμός ΕΔΕ

Η ΕΔΕ αποτελείται από την Πρόεδρο και πέντε μέλη, τα οποία σύμφωνα με τον περί Ελεγκτών Νόμο διορίζονται από το Υπουργικό Συμβούλιο και έχουν πενταετή θητεία. Η Πρόεδρος και τα μέλη είναι άτομα με εξειδικευμένη πείρα στα λογιστικά, έλεγχο και οικονομικά, ικανά για να συμβάλουν στην πραγμάτωση των σκοπών της ΕΔΕ. Άτομα εγνωσμένου κύρους και ήθους που χαίρουν εκτίμησης και αναγνώρισης στο ευρύτερο επαγγελματικό τους περιβάλλον.

Η ΕΔΕ συστάθηκε σε σώμα μετά τον διορισμό των μελών της στις 29 Απριλίου 2011. Μετά από Απόφασή του Υπουργικού Συμβουλίου με αρ. 72.027, διορίστηκαν η κα Ρέα Γεωργίου, Γενική Λογίστρια της Δημοκρατίας ως Πρόεδρος της ΕΔΕ και οι κ. Ανδρέας Ζαχαριάδης, Βοηθός Γενικός Λογιστής της Δημοκρατίας, ο κ. Φειδίας Πηλείδης, ο κ. Θεόδωρος Φιλίππου και ο κ. Μάριος Μωϋσέως ως μέλη της ΕΔΕ.

Στις 20 Νοέμβριου 2012, το Υπουργικό Συμβούλιο με νέα Απόφασή του με αρ. 74.289, επαναδιόρισε την κ. Ρέα Γεωργίου, Γενική Λογίστριας της Δημοκρατίας, ως Πρόεδρο και τον κ. Ανδρέα Ζαχαριάδη Βοηθό Γενικό Λογιστή, ως μέλος της ΕΔΕ. Επιπρόσθετα, διόρισε ως μέλη την κα Δήμητρα Καλογήρου, Πρόεδρο της Επιτροπής Κεφαλαιαγοράς, τον κ. Χρίστο Κουφάρης, Εγκεκριμένο Λογιστή και την κα Παναγιώτα Πολυβίου Σαβουλλή, Εσωτερικό Ελεγκτή στο Συνεργατικό Ταμιευτήριο Δημοσίων Υπαλλήλων Λευκωσίας Λτδ.

* 1. Βιογραφικά σημειώματα μελών ΕΔΕ

Η κα Ρέα Γεωργίου, Γενική Λογίστρια της Δημοκρατίας, κατέχει πτυχίο στα Οικονομικά και είναι μέλος του Institute of Chartered Accountants in England and Wales (ICAEW). Ενεγράφη ως Εγκεκριμένος Λογιστής στο Σύνδεσμο Εγκεκριμένων Λογιστών Κύπρου (ΣΕΛΚ), του οποίου διετέλεσε και Πρόεδρος από το 2001 έως το 2003. Από το 1999 μέχρι τις 2 Νοεμβρίου 2010 όπου διορίστηκε ως Γενική Λογίστρια της Δημοκρατίας, κατείχε τη θέση του Βοηθού Γενικού Λογιστή και με την ιδιότητα αυτή ήταν προϊστάμενη της Διεύθυνσης Δημοσίων Συμβάσεων και Πρόεδρος της Κεντρικής Επιτροπής Αλλαγών και Απαιτήσεων.

Ο κ. Ανδρέας Ζαχαριάδης, Βοηθός Γενικός Λογιστής της Δημοκρατίας, κατέχει πτυχίο στα Οικονομικά και τη Λογιστική από το Πανεπιστήμιο Southampton του Ηνωμένου Βασιλείου και κατέχει το επαγγελματικό προσόν του Εγκεκριμένου Λογιστή του Institute of Chartered Accountants in England and Wales (ICAEW). Από το 1994 έως το 1997 εργάστηκε σε ελεγκτικό οίκο και από το 1997 έως το διορισμό του ως Βοηθού Γενικού Λογιστή στις 3 Νοεμβρίου 2010, υπηρέτησε σε ανώτερες θέσεις στο Γενικό Λογιστήριο της Δημοκρατίας και στην Υπηρεσία Εσωτερικού ελέγχου.

Η κα Δήμητρα Καλογήρου, Πρόεδρος της Επιτροπής Κεφαλαιαγοράς από τις 15 Σεπτεμβρίου 2011, κατέχει πτυχίο στα Οικονομικά, μεταπτυχιακό τίτλο (MA) στην Οικονομική Πολιτική και μεταπτυχιακό τίτλο (MPhil) στα Χρηματοοικονομικά και Διοίκηση. Εργάστηκε στο Χρηματιστήριο Αξιών Κύπρου (ΧΑΚ) για 15 έτη και ως υπεύθυνη του Τμήματος Αξιών και των διαφόρων αγορών του ΧΑΚ, τον έλεγχο των συνεχών υποχρεώσεων των εισηγμένων δημόσιων εταιρειών, την έρευνα, ανάπτυξη και προώθηση νέων προϊόντων της χρηματαγοράς και της κεφαλαιαγοράς.

Η κ. Χρίστος Κουφάρης, Εγκεκριμένος Λογιστής, κατέχει πτυχίο στα Οικονομικά από το London School of Economics και είναι Chartered Accountant. Εργάστηκε σε ελεγκτικούς οίκους και ως Οικονομικός και Γενικός Διευθυντής/Σύμβουλος σε διάφορες εταιρείες.

Η κα Παναγιώτα Πολυβίου Σαβουλλή, Εσωτερικός Ελεγκτής στο Συνεργατικό Ταμιευτήριο Δημοσίων Υπαλλήλων Λευκωσίας Λτδ, κατέχει πτυχίο στη Λογιστική και Δημοσιονομική Διαχείριση από το Πανεπιστήμιο του Essex του Ηνωμένου Βασιλείου και είναι μέλος του Association of Chartered Certified Accountants.

Ο κ. Φειδίας Πηλείδης, μέλος του Institute of Chartered Accountants in England and Wales (ICAEW). Διετέλεσε Ανώτατος Εκτελεστικός Διευθυντής του ελεγκτικού οίκου PriceWaterhouseCoopers (PwC) από το 2002 μέχρι το 2011. Κατείχε τη θέση του Προέδρου του Διοικητικού Συμβουλίου του ΣΕΛΚ από το 1999 μέχρι το 2001 και υπηρέτησε ως μέλος και πρόεδρος του Διοικητικού Συμβουλίου του Πανεπιστημίου Κύπρου για πέντε χρόνια. Υπηρέτησε ως ο πρώτος Πρόεδρος του Κυπριακού Οργανισμού Προσέλκυσης Επενδύσεων για πέντε χρόνια και του Κυπρο-Ρωσικού Επιχειρηματικού Συνδέσμου Κύπρου για 8 χρόνια. Εξελέγη Πρόεδρος του Κυπριακού Εμπορικού και Βιομηχανικού Επιμελητηρίου το 2011, θέση στην οποία υπηρετεί μέχρι σήμερα.

Ο κ. Θεόδωρος Φιλίππου, είναι μέλος του Association of Chartered Certified Accountants και του Συνδέσμου Εγκεκριμένων Λογιστών Κύπρου (ΣΕΛΚ), του οποίου διετέλεσε Πρόεδρος από το 1984 μέχρι το 1986 και Γενικός Διευθυντής από το 2002 μέχρι το 2011. Άρχισε την επαγγελματική του καριέρα το 1965 στον ελεγκτικό οίκο PriceWaterHouse, από όπου αφυπηρέτησε ως Αναπληρωτής Πρόεδρος και Διευθύνων Σύμβουλος. Από την 1η Ιανουαρίου 2012 είναι ανεξάρτητος σύμβουλος επιχειρήσεων και ειδικός σύμβουλος του ΣΕΛΚ.

Ο κ. Μάριος Μωϋσέως κατέχει πτυχίο στα Οικονομικά και μεταπτυχιακό στις Διεθνείς Οικονομικές Σχέσεις του Πανεπιστημίου Οικονομικών της Πράγας. Εργάστηκε στον ιδιωτικό τομέα μέχρι το 1984 και μετά στην Τράπεζα Κύπρου Λτδ απ’ όπου αφυπηρέτησε πρόωρα το 2008. Αποτέλεσε μέλος του Διοικητικού Συμβουλίου της Επιτροπής Κεφαλαιαγοράς Κύπρου από το 2009 μέχρι το 2011.

* 1. Διαδικασίες

Η ΕΔΕ συνεδριάζει σε τακτά χρονικά διαστήματα, κυρίως μια φορά το μήνα, χωρίς αυτό να την εμποδίζει να πραγματοποιεί άλλες συνεδρίες όποτε αυτό κριθεί αναγκαίο. Τα μέλη ενημερώνονται έγκαιρα για την ημέρα και ώρα της συνεδρίας καθώς και για τα θέματα της Ημερήσιας Διάταξης.

* 1. Συνεδρίες ΕΔΕ

Κατά τη διάρκεια των δύο υπό αναφορά ετών (2011-2012), η ΕΔΕ πραγματοποίησε επτά (7) συνεδρίες. Η πρώτη συνεδρία της ΕΔΕ πραγματοποιήθηκε στις 24 Μαΐου 2011. Συνολικά, πραγματοποιήθηκαν πέντε (5) Συνεδρίες το 2011 και δύο(2) το 2012.

**Μέρος 2**

**Εποπτεία του επαγγέλματος του ελεγκτή**

1. **Νόμιμοι ελεγκτές και νόμιμα ελεγκτικά γραφεία**
   1. Δημόσιο Μητρώο

Σύμφωνα με το άρθρο 21 του Νόμου περί Ελεγκτών, ο Έφορος Εταιρειών τηρεί Μητρώο στο οποίο εγγράφονται οι νόμιμοι ελεγκτές και τα νόμιμα ελεγκτικά γραφεία.

Όσον αφορά τους νόμιμους ελεγκτές και τα νόμιμα ελεγκτικά γραφεία που είναι μέλη του, ο ΣΕΛΚ υποβάλλει περιοδικά στον Έφορο Εταιρειών καταστάσεις τόσο σε έντυπη όσο και σε ηλεκτρονική μορφή.

Επιπρόσθετα από τους νόμιμους ελεγκτές και τα νόμιμα ελεγκτικά γραφεία που είναι μέλη του ΣΕΛΚ, υπάρχουν νόμιμοι ελεγκτές και νόμιμα ελεγκτικά γραφεία, οι οποίοι εξασφάλισαν προσωπικά νόμιμη άδεια εξασκήσεως του επαγγέλματος από τον Υπουργό Ενέργειας, Εμπορίου, Βιομηχανίας και Τουρισμού.

* 1. Σύστημα διασφάλισης ποιότητας

Με την ανάληψη των καθηκόντων της η ΕΔΕ είχε ως πρωταρχικό της μέλημα την εξακρίβωση της ποιότητας της εποπτείας που διενεργούσε ο ΣΕΛΚ στα μέλη του, ώστε να διαπιστωθεί, να καταγραφεί και να συζητηθούν οι τρόποι με τους οποίους θα μπορούσε η ΕΔΕ να συμβάλει αποφασιστικά στην βελτίωση της εποπτείας.

Όπως διαπιστώθηκε, ο ΣΕΛΚ, τα τελευταία επτά χρόνια, ασκώντας εποπτεία για τη διασφάλιση της ποιότητας των προσφερόμενων υπηρεσιών από τους ελεγκτικούς οίκους, συνεργάζεται με το ACCA, στο οποίο ανέθεσε τη διενέργεια επιθεωρήσεων στα ελεγκτικά γραφεία εκ μέρους του. Έχοντας ως μέλημά του την ανεξαρτησία των επιθεωρήσεων, ο ΣΕΛΚ εξασφάλισε την τεχνογνωσία που διαθέτει το ACCA, ενώ παράλληλα επωφελήθηκε και από την υποδομή του ACCA για επισκόπηση και έγκριση εκθέσεων οι οποίες υποβάλλονται από του επιθεωρητές του.

Η συμφωνία το ΣΕΛΚ με το ACCA προβλέπει για διενέργεια ελέγχου διασφάλισης ποιότητας κάθε έξι χρόνια που συνάδει με το άρθρο 36(1)(η) του Νόμου περί Ελεγκτών. Όμως το άρθρο 50 αυτού του Νόμου προβλέπει όπως ο έλεγχος αυτός γίνεται κάθε τρία χρόνια στις περιπτώσεις νομίμων ελεγκτών και νομίμων ελεγκτικών γραφείων που διενεργούν τον υποχρεωτικό έλεγχο οντοτήτων δημοσίου συμφέροντος.

1. **Διεθνείς συνεργασίες**

Με την ευθύνη που της παρέχεται από το Νόμο, η ΕΔΕ οφείλει να διασφαλίζει την αποτελεσματική συνεργασία αναφορικά με την εποπτική δραστηριότητα στη Δημοκρατία με τις αντίστοιχες αρχές που ασκούν δημόσια εποπτεία σε άλλα κράτη μέλη.

Κατανοώντας την αυξημένη σημασία που προσδίδεται σε διεθνές επίπεδο όσον αφορά την ποιότητα στην παρουσίαση των οικονομικών καταστάσεων και των ελέγχων επί αυτών, η ΕΔΕ δεν μπορεί παρά να λάβει υπόψη τις διεθνείς εξελίξεις στην Ευρώπη κυρίως, αλλά και διεθνώς. Για το λόγο αυτό, η ΕΔΕ, παρά το μικρό της μέγεθός, αλλά και την μόλις πρόσφατα ίδρυσή της, θεώρησε χρήσιμη και σκόπιμη την συμμετοχή της σε διάφορα σώματα του εξωτερικού, όπου θα μπορεί να ανταλλάξει απόψεις αλλά και να αποκομίσει πολλά από εμπειρίες συναδέλφων άλλων κρατών μελών.

* 1. EGAOB

Η ΕΔΕ συμμετέχει στις συναντήσεις της Επιτροπής των Δημόσιων Εποπτικών Αρχών των Ελεγκτών των κρατών μελών (EGAOB) εκπροσωπούμενη από την Πρόεδρο ή άλλο εξουσιοδοτημένο άτομο κρίνει η ίδια απαραίτητο να την αντικαταστήσει.

Συμμετέχοντας στο EGAOB, η ΕΔΕ έχει τη δυνατότητα συνεργασίας με ένα εξειδικευμένο σώμα που ιδρύθηκε από την Ευρωπαϊκή Επιτροπή για να βοηθήσει στην δημιουργία και εφαρμογή του Statutory Audit Directive. Θέματα που απασχολούν το EGAOB είναι η συνεργασία με Τρίτες Χώρες, καθώς και η συνεργασία με το αντίστοιχο Σώμα των Ηνωμένων Πολιτειών Αμερικής (PCAOB), το οποίο επιθυμεί να πραγματοποιεί κοινές επιθεωρήσεις με συγκεκριμένες χώρες για σκοπούς ελέγχου συγκεκριμένων οργανισμών οι οποίοι είναι εισηγμένοι στα Χρηματιστήρια των Ηνωμένων Πολιτειών.

* 1. EAIG

Η ΕΔΕ συμμετέχει ενεργά, στο European Audit Inspection Group (EAIG) το οποίο αποτελείται από εκπροσώπους από τις αντίστοιχες εποπτικές αρχές άλλων κρατών μελών της Ευρωπαϊκής Ένωσης (ΕΕ) και του Ευρωπαϊκού Οικονομικού Χώρου (ΕΟΧ).

Ο πρωταρχικός στόχος του EAIG είναι να γνωστοποιεί σημαντικά θέματα και να προωθεί την συνεργασία και τη συνέπεια μεταξύ των εποπτικών αρχών όλων των κρατών μελών της ΕΕ και του ΕΟΧ σε ότι αφορά τους εποπτικούς ελέγχους. Το EAIG, παρακινούμενο από την ανάγκη για διασυνοριακό εποπτικό έλεγχο και την αυξανόμενη ενσωμάτωση διεθνών δικτύων ελέγχου, αναλαμβάνει δραστηριότητες μέσω της ανταλλαγής κοινών πρακτικών μεταξύ των μελών του και έχει συζητήσεις με άλλους φορείς αναφορικά με τις επιθεωρήσεις. Επιπλέον, οι συζητήσεις είναι καθοριστικής σημασίας για την προώθηση της συνεργασίας μεταξύ των εποπτικών αρχών της ΕΕ αλλά και την προώθηση μεγαλύτερης συνοχής στην εποπτεία τους.

* 1. Άλλες Επιτροπές

Σύμφωνα με τη συμφωνημένη τακτική με το Υπουργείο Ενέργειας, Εμπορίου, Βιομηχανίας και Τουρισμού, δυο Επιτροπές της Ευρωπαϊκής Επιτροπής που σχετίζονται με τη λογιστική και τον έλεγχο των λογαριασμών και συγκεκριμένα οι Accounting Regulatory Committee (ARC) και Audit Regulatory Committee (AuRC) παρακολουθούνται από εκπρόσωπο του Εφόρου Εταιρειών και Επίσημου Παραλήπτη ή του Εφόρου Φόρου Εισοδήματος στη Μόνιμη Αντιπροσωπεία της Κύπρου στις Βρυξέλλες.

Ενόψει της μεταφοράς των αρμοδιοτήτων που προβλέπονται στον περί Ελεγκτών και Υποχρεωτικών Ελέγχων των Ετήσιων και Ενοποιημένων Λογαριασμών Νόμο του 2009 από τον Υπουργό Ενέργειας Εμπορίου, Βιομηχανίας και Τουρισμού στον Υπουργό Οικονομικών καθώς και της συνάφειας των θεμάτων που απασχολούν και την Επιτροπή των Δημόσιων Εποπτικών Αρχών των Ελεγκτών των κρατών μελών (EGAOB – European Group of Auditors Oversight Bodies), είναι αναγκαίο όπως τα θέματα που εγείρονται στις δύο πιο πάνω Επιτροπές της Ευρωπαϊκής Επιτροπής να παρακολουθούνται από Λειτουργούς του Υπουργείου Ενέργειας, Εμπορίου, Βιομηχανίας και Τουρισμού, οι οποίοι θα πρέπει να ενημερώνουν την Ειδική Επιτροπή που το Υπουργείο Ενέργειας, Εμπορίου, Βιομηχανίας και Τουρισμού αποφάσισε να συστήσει, αποτελούμενη από τον Έφορο Εταιρειών, το Υπουργείο Ενέργειας, Εμπορίου, Βιομηχανίας και Τουρισμού, το ΣΕΛΚ, το Δικηγορικό Σύλλογο και το Γενικό Λογιστήριο της Δημοκρατίας.

Η παρακολούθηση των πιο πάνω αναφερομένων Επιτροπών παρόλο του ότι αποτελούν πρώτιστα ευθύνη του Υπουργείου Ενέργειας, Εμπορίου, Βιομηχανίας και Τουρισμού, η ΕΔΕ, αποφάσισε ότι για το καλό του επαγγέλματος και της κυπριακής οικονομίας γενικότερα, αποφασίστηκε όπως ενημερώνεται η ΕΔΕ και να εκφράζει της απόψεις της επί των θεμάτων που συζητούνται.

**Μέρος 3**

**Διασφάλιση των νομικών και άλλων υποχρεώσεων διακυβέρνησης της ΕΔΕ**

1. **Γενικά** 
   1. Υποχρεώσεις διακυβέρνησης

Η ΕΔΕ λειτουργεί με γνώμονα την διατήρηση των υψηλότερων προτύπων διακυβέρνησης διασφαλίζοντας την συμμόρφωσή της με τις νομικές καθώς επίσης και με τις άλλες της υποχρεώσεις και ευθύνες, σύμφωνα πάντα με το νομοθετικό πλαίσιο.

Οι υποχρεώσεις διακυβέρνησης της ΕΔΕ πηγάζουν από τις πρόνοιες της Νομοθεσίας.

1. **Νομικές υποχρεώσεις**
   1. Νομοθεσία

Η ΕΔΕ ως σώμα το οποίο διορίστηκε βάσει νομοθεσίας, επιβεβαιώνει τη συμμόρφωσή της με τις υποχρεώσεις που πηγάζουν από το Νόμο περί Ελεγκτών ενεργώντας μεθοδικά και σύμφωνα πάντα με τις νομικές της υποχρεώσεις.

**Ακρωνύμια**

**Διεθνή ακρωνύμια**

|  |  |
| --- | --- |
| ACCA | Association of Chartered Certified Accountants |
| CIMA | Chartered Institute of Management Accountants |
| CIPFA | Chartered Institute of Public Finance & Accounting |
| EAIG | European Audit Inspection Group |
| EGAOB | European Group of Auditors’ Oversight Board |
| ESMA | European Securities and Markets Authority |
| IAASB | International Auditing and Assurance Standard Board |
| IASB | International Accounting Standards Board |
| ICAEW | Institute of Chartered Accountants in England & Wales |
| IFAC | International Federation of Accountants |
| IFIAR | International Forum of Independent Audit Regulators |
| IFRS | International Financial Reporting Standards |
| PCAOB | Public Company Accounting Oversight Board in the United States |
| PIE | Public Interest Entity |
|  |  |
|  |  |

**Τοπικά ακρωνύμια**

|  |  |
| --- | --- |
| ΕΔΕ | Επιτροπή Δημόσιας Εποπτείας |
| ΣΕΛΚ | Σύνδεσμος Εγκεκριμένων Λογιστών Κύπρου |
| ΟΔΣ | Οντότητες Δημοσίου Συμφέροντος |
|  |  |
|  |  |
|  |  |
|  |  |
|  |  |
|  |  |
|  |  |

**Οικονομικές Καταστάσεις ΕΔΕ**

Πίνακας 1.2: Οικονομική Κατάσταση ΕΔΕ

|  |  |  |
| --- | --- | --- |
|  | 2011  € | 2012  € |
| **Λειτουργικά έξοδα** |  |  |
| Συμμετοχή σε Επιτροπές στο εξωτερικό |  |  |
| *European Group of Audit Oversight Board (EGAOB) Meetings* |  | 4.177 |
| *European Audit Inspection Group (EAIG) Meetings* | 2.019 | 4.637 |
| Διάφορα | 184 |  |
| Σύνολο εξόδων | €2.203 | €8.814 |

Τα έξοδα συμμετοχής σε Επιτροπές στο εξωτερικό έχουν αυξηθεί (2012), λόγω της αυξημένης συμμετοχής της ΕΔΕ σε Επιτροπές αντίστοιχων Αρχών που ασκούν δημόσια εποπτεία σε άλλα κράτη.

Τα έξοδα καλύπτονται από τον Κρατικό Προϋπολογισμό.